Paterna promou la solidaritat empresarial amb el projecte Tecno Compromís de la EGM Parc Tecnològic
15/10/2020

# Paterna promou la solidaritat empresarial amb el projecte Tecno Compromís de la EGM Parc Tecnològic

[![Paterna promou la solidaritat empresarial amb el projecte Tecno Compromís de la EGM Parc Tecnològic](/images/noticias/2020/10/proyecto-tecnocompromiso-peq.jpg)](/images/noticias/2020/10/proyecto-tecnocompromiso-peq.jpg)

15.10.2020

Aquest projecte, impulsat per la EGM Parc Tecnològic Paterna en col·laboració amb Caixa Popular, pretén implicar les empreses en la recaptació de fons per a tres projectes socials de les tres ONG que hi ha al Parc Tecnològic: Oxfam Intermon, Fuvane i Farmamundi

L'Alcalde de Paterna, Juan Antonio Sagredo ha participat hui juntament amb la Secretària Autonòmica de Cooperació i Qualitat Democràtica, Belén Cardona i el President de la EGM Parc Tecnològic Paterna, Antonio Alagarda en la presentació del Projecte Tecno-Compromís, una iniciativa de compromís social que pretén fomentar la cooperació i la responsabilitat social entre les empreses situades al Parc Tecnològic.

Durant la seua intervenció, l'Alcalde ha destacat “la importància de crear aquests llaços de compromís social i d'implicar les empreses en la realització de projectes que milloren la nostra societat”.

La presentació de Tecno-Compromís ha tingut lloc en la seu de Caixa Popular i ha reunit les ONG del Parc tecnològic impulsores dels tres projectes socials que promou el projecte: Oxfam Intermon, Fuvane i Farmamundi.

El projecte d'Intermon, que porta per nom «Guerra a Iemen», té com a objectiu proporcionar aigua neta per a salvar vides. El segon, de Fuvane, està basat en teràpies de neurorehabilitación per a xiquets i adolescents amb paràlisi cerebral. I finalment, el projecte de Farmamundi «Kenya compta amb tu» està dirigit a proporcionar kits sanitaris per a dones i xiquetes refugiades.